**Sonetul mării fără țărmuri**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A mai trecut o zi și-mi pare lungă,

Distanța până la apusul care

Te mângâie cu fruntea pe picioare

Și-ncet, încet, încearcă să ajungă

La rădăcina ta. Din întâmplare,

Vrea noaptea neagră parcă să străpungă

Ziua trecută ce aleargă-n dungă

Furând din chipul tău stropi de culoare.

Mai trece-un ceas și împletesc din gânduri

Pe fața rimelată de suspine

Imagini vechi, alb-negru, printre rânduri

Te regăsesc cu flori în păr. Știu bine

Că trec în zbor cocorii albi în cârduri,

Dar voi găsi în zori un ţărm cu tine.